
REGULAMENTUL DE ORGANIZARE ŞI FUNCŢIONARE AL SERVICIULUI 


„SERVICIULUI DE UTILITĂȚI  PUBLICE CREVEDIA”


– COMUNA CREVEDIA, JUDEŢUL DÎMBOVIȚA -



CAPITOLUL I

Dispoziţii generale

Art.1 (1) Prezentul regulament de înfiinţare, organizare şi funcţionare al „SERVICIULUI DE UTILITĂȚI PUBLICE CREVEDIA”, operator al serviciului public de salubrizare al comunei CREVEDIA, denumit în continuare „SERVICIULUI DE UTILITĂȚI  PUBLICE CREVEDIA”  este elaborat în conformitate cu prevederile  
art.3 alin. (4) şi art. 28 alin. (2) lit. a), alin. (4), alin. (5), alin. (6) şi alin. (7) din Legea serviciilor comunitare de utilităţi publice nr.51/2006, republicată, cu modificările şi completările ulterioare, respectiv art. 12 alin. (1) lit. a) din Legea serviciului de salubrizare a localităţilor nr. 101/2006  republicată, cu modificările şi completările ulterioare.
(2) Prevederile prezentului regulament se aplică “ SERVICIULUI DE UTILITĂȚI PUBLICE CREVEDIA” al comunei CREVEDIA, serviciu public de interes local, specializat, cu personalitate juridică, organizat în subordinea Consiliului Local al comunei CREVEDIA, judeţul Dîmbovița.
(3) Prezentul regulament stabileşte cadrul juridic şi instituţional unitar, obiectivele competenţele, atribuţiile şi instrumentele specifice necesare înfiinţării, gestionării, finanţării, exploatării, monitorizării şi controlului furnizării reglementate a serviciului de salubrizare, definind în continuare condiţiile şi modalităţile ce trebuie îndeplinite pentru asigurarea serviciului de salubrizare, precum şi relaţiile dintre operatorul şi utilizatorii acestui serviciu.
Art.2 „SERVICIUL DE UTILITĂȚI PUBLICE CREVEDIA”, ca şi operator al serviciului de salubrizare, precum şi utilizatorii acestui serviciu, se vor conforma prevederilor regulamentului propriu serviciului de salubrizare şi întocmit în conformitate cu prevederile regulamentului cadru al serviciului de salubrizare a localităţilor aprobat prin Ordinul presedintelui A.N.R.S.C nr.82/2015 privind arobarea Regulamentului-cadru al serviciului de salubrizare a localităților, cu modificările și completările ulterioare.
Art.3 Elaborarea şi aprobarea Regulamentului de înfiinţare, organizare şi funcţionare al „SERVICIULUI DE UTILITĂȚI  PUBLICE CREVEDIA” al comunei CREVEDIA, s-a făcut cu respectarea următoarelor principii:
a) autonomiei locale;
b) descentralizării serviciilor publice;
c) protecţia sănătăţii populaţiei;
d) subsidiarităţii şi proporţionalităţii;
e) responsabilităţii şi legalităţii;
f) dezvoltării durabile şi corelării cerinţelor cu resursele;
g) protecţiei şi conservării mediului natural şi construit;
h) asigurarea calităţii şi continuităţii serviciului;
i) asigurarea igienei şi sănătăţii populaţiei;
j) administarea eficientă a bunurilor din proprietatea publică sau privată 
a unităţilor administrativ teritoriale;
k) participării şi consultării cetăţenilor;
l) liberului acces la informaţiile privind serviciile publice;
m) continuitate din punct de vedere calitativ şi cantitativ, în condiţii 
contractuale reglementate;
n) adaptabilitate la cerinţele utilizatorilor şi gestiune pe termen lung;
o) accesibilitate egală şi nediscriminatorie la serviciul public, în condiţii contractuale reglementate; 
p) transparenţă decizională şi protecţia utilizatorilor;
q) rentabilitatea, calitatea şi eficienţa furnizării serviciului;
r) securitatea serviciului;
s) tarifarea echitabilă corelată cu calitatea şi cantitatea serviciului prestat;
t) nediscriminarea şi egalitatea de tratament al utilizatorilor;
u) administrarea corectă şi eficientă a bunurilor din proprietatea publică sau privată a unităţilor administrativ teritoriale şi a banilor publici.
Art.4 Organizarea, exploatarea şi gestionarea serviciului public de salubrizare trebuie să asigure:
a) satisfacerea cerinţelor cantitative şi calitative ale utilizatorilor, corespunzător prevederilor contractuale;
b) sănătatea populaţiei şi calitatea vieţii;
c) protecţia economică, juridică şi socială a utilizatorilor;
d) funcţionarea optimă, în condiţii de siguranţă a persoanelor şi a serviciului, de rentabilitate şi eficienţă economică a construcţiilor, instalaţiilor, echipamentelor şi dotărilor corespunzător parametrilor tehnologici proiectaţi şi în conformitate cu caietul de sarcini propriu, cu instrucţiunile de exploatare şi cu regulamentul propriu al serviciului;
e) introducerea unor metode moderne de management;
f) introducerea unor metode moderne de elaborare şi implementare a strategiilor, politicilor, programelor şi/sau proiectelor din sfera serviciului de salubrizare;
g) dezvoltarea durabilă, protejarea şi valorificarea domeniului public şi privat al unităţii administrativ-teritoriale şi protecţia şi conservarea mediului, în conformitate cu reglementările specifice în vigoare;
h) informarea şi consultarea comunităţii locale beneficiară a acestui serviciu;
i) respectarea principiilor economiei de piaţă, asigurarea unui mediu concurenţial, restrângerea şi reglementarea ariilor de monopol;

CAPITOLUL II

Organizarea şi funcţionarea „SERVICIULUI DE UTILITĂȚI  PUBLICE CREVEDIA”

Art.5 (1) Administrarea şi gestionarea “SERVICIULUI DE UTILITĂȚI PUBLICE CREVEDIA”,  al U.A.T. comuna CREVEDIA, se realizează prin gestiune directă.
(2) Gestiunea directă este modalitatea de gestiune în care autorităţile deliberative şi executive în numele unităţii administrativ-teritoriale pe care o reprezintă, îşi asumă şi exercită nemijlocit toate competenţele şi responsabilităţile ce le revin potrivit legii cu privire la furnizarea/prestarea serviciilor de utilităţi publice, respectiv la administrarea, funcţionarea şi exploatarea sistemelor de utilităţi publice aferente acestora;
(3) Gestiunea directă a serviciului public de salubrizare al comunei CREVEDIA se realizează prin intermediul “ SERVICIULUI DE UTILITĂȚI  PUBLICE CREVEDIA”, serviciu public de interes local, specializat, cu personalitate juridică, înfiinţat şi organizat în subordinea Consiliului Local al comunei CREVEDIA; 
(4) Gestiunea serviciului de salubrizare se organizează la nivelul comunei CREVEDIA după criteriului cost/calitate optim pentru serviciile prestate utilizatorilor şi ţinându-se seama de mărimea, gradul de dezvoltare şi particularităţile economico-sociale ale comunei, de starea dotărilor şi echipamentelor tehnico-edilitare existente şi de posibilităţile de finanţare a exploatării, întreţinerii şi dezvoltării acestora.
Art. 6 (1) „SERVICIUL DE UTILITĂȚI PUBLICE CREVEDIA” organizat ca şi serviciu public de interes local cu personalitate juridică, înfiinţat şi organizat prin hotărâre a autorităţii deliberative a comunei CREVEDIA, are în administrare sistemul public  de salubrizare al U.A.T comuna CREVEDIA, în scopul realizării serviciului public de salubrizare al localităţii.
(2) „SERVICIUL DE UTILITĂȚI  PUBLICE CREVEDIA” care-şi desfăşoară activitatea în regim de gestiune directă, prestează serviciul de salubrizare prin exploatarea şi administrarea sistemului public de salubrizare aferent acestuia, pe baza hotărârii de dare în administrare a serviciului de salubrizare, adoptată de Consiliul local al comunei CREVEDIA. 
(3) Cheltuielile privind obţinerea primelor licenţe, autorizaţii, avize, etc. pot reveni şi în sarcina U.A.T. comuna CREVEDIA.
Art. 7. Desfăşurarea activităţilor serviciului public de salubrizare al comunei CREVEDIA, se face în baza prevederilor Regulamentului propriu al serviciului de salubrizare, conform prevederilor art. 8 alin. (3) lit. i) din Legea serviciilor comunitare de utilităţi publice nr. 51/2006 , republicată, cu modificările şi completările ulterioare, a prevederilor art. 6 alin. (1) lit. h) şi art. 12 alin.(3) din Legea 101/2006 a serviciului de salubrizare a localităţilor, republicată, cu modificările şi completările ulterioare precum şi a Ordinului Preşedintelui A.N.R.S.C nr.82/2015 privind aprobarea regulamentului cadru al serviciului de salubrizare a localităţilor.


CAPITOLUL III

Elementele constitutive ale “ SERVICIULUI DE UTILITĂȚI  PUBLICE CREVEDIA”


Art.8 „SERVICIULUI DE UTILITĂȚI  PUBLICE CREVEDIA” este serviciu public de interes local, specializat, cu personalitate juridică, organizat în subordinea Consiliului Local al Comunei CREVEDIA, judeţul Dîmbovița, ce este subiect juridic de drept fiscal, titular al codului unic de inregistrare fiscală şi al conturilor deschise la unităţile teritoriale ale trezoreriei sau la unităţile bancare ce întocmeşte, în condiţiile legii, bugetul de venituri şi cheltuieli şi situaţii financiare anuale, a fost înfiinţat prin HCL nr. .........../................
Art. 9 Sediul “SERVICIULUI DE UTILITĂȚI  PUBLICE CREVEDIA”, este adresa: Comuna CREVEDIA, sat Samurcași,str.Ernest Maftei, nr.147.
Art. 10 Pe toate actele emise de „SERVICIULUI DE UTILITĂȚI  PUBLICE CREVEDIA” se va menţiona: CONSILIUL LOCAL CREVEDIA – „SERVICIULUI DE UTILITĂȚI PUBLICE CREVEDIA”.
Art. 11 Durata de funcţionare a “ SERVICIULUI DE UTILITĂȚI  PUBLICE CREVEDIA”,este nelimitată. 
Art. 12 „SERVICIULUI DE UTILITĂȚI  PUBLICE CREVEDIA” dispune de patrimoniu propriu şi de ştampilă proprie.
Art. 13 În problemele de specialitate, „SERVICIULUI DE UTILITĂȚI PUBLICE CREVEDIA” întocmeşte proiecte de hotărâri şi dispoziţii pe care le prezintă primarului în vederea supunerii spre aprobare autorităţii locale competente.
Art. 14 Legătura dintre Consiliul local al comunei CREVEDIA şi „SERVICIUL DE UTILITĂȚI  PUBLICE CREVEDIA”se face prin primarul comunei CREVEDIA. 
Art.15 (1) Patrimoniul“ SERVICIULUI DE UTILITĂȚI  PUBLICE CREVEDIA” se constituie din mijloacele fixe şi obiectele de inventar ce aparţin comunei CREVEDIA şi care se dau în administrare  “ SERVICIULUI DE UTILITĂȚI  PUBLICE CREVEDIA”,
 pe baza de protocol, precum şi din mijloacele fixe şi obiectele de inventar, bunuri proprii.
(2) „SERVICIULUI DE UTILITĂȚI PUBLICE CREVEDIA” are în administrare:
a) Bunuri proprii achiziţionate din veniturile realizate;
b) Bunuri din domeniul privat al comunei predate spre administrare prin HCL de dare în administrare;
c) Bunuri din domeniul public al comunei predate spe administrare prin HCL de dare în administrare;
(3) „SERVICIULUI DE UTILITĂȚI  PUBLICE CREVEDIA”, exercită în numele Consiliului Local al Comunei CREVEDIA, activităţile specifice serviciului public de salubrizare organizat pentru satisfacerea nevoilor comunităţii locale ale unităţii administrativ-teritoriale comuna CREVEDIA, judeţul Dîmbovița, în scopul salubrizării localităţii. 
(4) Activităţile specifice serviciului public de salubrizare ce se vor desfăşurate de către „SERVICIULUI DE UTILITĂȚI  PUBLICE CREVEDIA” sunt următoarele: 
a) Colectarea separată şi transportul separat al deşeurilor comunale şi al deşeurilor similare provenind din activităţi comerciale din industrie şi instituţii, inclusiv fracţii colectate separat, fără a aduce atingere fluxului de deşeuri de echipamente electrice şi electronice, baterii şi acumulatori , pentru toţi utilizatorii de pe teritoriul comunei CREVEDIA;
b) colectarea şi transportul deşeurilor provenite din locuinţe, generate de activităţi de reamenajare şi reabilitare interioară şi/sau exterioară a acestora;
c) colectarea cadavrelor animalelor de pe domeniul public şi predarea acestora către unităţile de ecarisaj sau către instalaţiile de neutralizare.
(4) Corespondentul acestor activităţi pentru societăţile comerciale, conform clasificărilor activităţilor  economice naţionale, aprobat prin Ordinul nr. 337 din 20 aprilie 2007 privind actualizarea Clasificării activităţilor din economia naţională – CAEN, cu modificările şi completările ulterioare, Obiectul de activitate ale ”SERVICIULUI DE UTILITĂȚI  PUBLICE CREVEDIA”  sunt: 
a) CAEN 3811 – Colectarea deşeurilor nepericuloase
b) CAEN 4941 – Transporturi rutiere de mărfuri
c) CAEN 8129 – Alte activităţi de curăţenie
d) 2562 –Operatiuni de mecanica generala
 e)CAEN  4322 – Lucrari de instalatii sanitare ,de incălzire și de aer conditionat

(5) „SERVICIULUI DE UTILITĂȚI  PUBLICE CREVEDIA” poate exercita şi orice alte activităţi industriale, comerciale, financiare, mobiliare, imobiliare sau de altă natură, dar numai din sfera  furnizării serviciului de salubrizare, care au legătură directă sau indirectă cu obiectul de activitate sau care poate facilita realizarea acestuia.

CAPITOLUL IV
Conducerea “ SERVICIULUI DE UTILITĂȚI  PUBLICE CREVEDIA”, angajarea şi eliberarea din funcţie a personalului

Art.16 (1) Structura  organizatorică a „SERVICIULUI DE UTILITĂȚI PUBLICE CREVEDIA”, este aprobată de Consiliul Local al comunei CREVEDIA prin Hotărârea Consiliului Local al comunei CREVEDIA, la propunerea primarului comunei CREVEDIA. 
(2) Orice modificare ulterioară a structurii organizatorice, motivată de noi reglementări apărute în domeniu, precum şi de alte motive sau stări de fapt se va face prin hotărâre a consiliului local al comunei CREVEDIA, la iniţiativa Primarului comunei CREVEDIA sau a altor persoane interesate, în condiţiile legii.  
(3) Contractul colectiv de muncă încheiat la nivelul ramurii serviciilor comunitare de utilităţi publice va fi aplicat de „SERVICIULUI DE UTILITĂȚI  PUBLICE CREVEDIA”, în limita cheltuielilor cu personalul prevăzute.
 (4) Salarizarea personalului angajat al“ SERVICIULUI DE UTILITĂȚI  PUBLICE CREVEDIA”, se va face în conformitate cu normele în vigoare privind sistemul de stabilire a salariilor de bază pentru personalul contractual din sectorul bugetar.
(5) Soluţionarea litigiilor patrimoniale şi nepatrimoniale legate de încheierea şi executarea contractelor reglementate de legilaţia în vigoare, precum şi a celor izvorâte din neplata contravalorii serviciilor furnizate este de competenţa instanţelor de contencios administrativ şi se face, cu precădere, în procedură de urgenţă. 
(6) Soluţionarea litigiilor civile şi de muncă izvorâte din aplicarea prevederilor prezentei legi se face de instanţele de judecată competente, în condiţiile legii. 
(7)  Tipurile de relaţii care se stabilesc pentru „SERVICIULUI DE UTILITĂȚI  PUBLICE CREVEDIA” sunt:
a) relaţii de subordonare faţă de consiliul local şi faţă de primarul comunei CREVEDIA;
b) relaţii de colaborare cu toate serviciile/birourile  şi compartimentele din cadrul aparatului propriu al consiliului local al comunei CREVEDIA şi/sau aflate în subordinea consiliului local al comunei CREVEDIA, agenţi economici sau instituţii publice.
 Art.17 (1) Conducerea “SERVICIULUI DE UTILITĂȚI  PUBLICE CREVEDIA”, este asigurată de un director executiv si şef de serviciu, numit prin hotărâre a Consiliului local al comunei CREVEDIA, în condiţiile prezentului regulament. 
(2) Postul de director executiv al “SERVICIULUI DE UTILITĂȚI  PUBLICE CREVEDIA”,  se ocupă prin concurs sau prin examen sau transfer, după caz, în condiţiile legii.
(3) În exercitarea atribuţiilor, directorul executiv emite decizii, precum şi orice alte acte necesare desfăşurării activităţilor serviciului „SERVICIULUI DE UTILITĂȚI PUBLICE CREVEDIA”.
(4) În urma aprobării hotărârii de numire directorului executiv, rezultat în urma concursului/examenului organizat pentru ocuparea postului, Primarul emite Dispoziţia de numire în funcţie a directorului executiv  „SERVICIULUI DE UTILITĂȚI  PUBLICE CREVEDIA”
(5) Activitatea directorului executiv se desfăşoară în conformitate cu contractul de management.
(6) În cazul vacantei sau vacantării funcţiei de director executiv, prin hotărâre a Consiliului local al comunei CREVEDIA şi dispoziţiei de primar, având anexat contractul de management, , coordonarea activităţii serviciului poate fi făcută de Seful de serviciu.
(7) Postul de şef serviciu al „SERVICIULUI DE UTILITĂȚI PUBLICE CREVEDIA” se ocupă prin concurs sau prin examen sau transfer, după caz, în condiţiile legii.
 (8) În urma concursului/examenului organizat pentru ocuparea postului, Primarul emite Dispoziţia de numire în funcţie a şefului serviciului  „SERVICIULUI DE UTILITĂȚI  PUBLICE CREVEDIA”
(9) Activitatea Şefului de serviciu se desfăşoară în conformitate cu fisa postului.
(10) În cazul vacantei sau vacantării funcţiei de Şef de serviciu,coordonarea activităţii serviciului poate fi făcută de o persoană împuternicită în acest scop prin dispozitia primarului.
 Art. 18 Numirea şi eliberarea din funcţie a personalului din cadrul „ SERVICIULUI DE UTILITĂȚI  PUBLICE CREVEDIA” precum şi sancţionarea acestuia se face în condiţiile prevăzute de codul muncii şi celelelalte reglementări în domeniu, prin decizia/hotărârea angajatorului, în condiţiile legii.
Art. 19 Angajarea personalului în cadrul „SERVICIULUI DE UTILITĂȚI  PUBLICE CREVEDIA” se face prin concurs sau prin examen sau transfer, după caz, conform prevederilor legale de către directorul executiv „SERVICIULUI DE UTILITĂȚI  PUBLICE CREVEDIA” în limita posturilor din organigrama aprobată de către Consiliul Local al comunei CREVEDIA.
Art. 20 (1)Sarcinile „SERVICIULUI DE UTILITĂȚI PUBLICE CREVEDIA” (funcţionale şi de producţie) prevăzute în prezentul regulament constituie nivelul minim pe care acesta trebuie să le realizeze, urmând a îndeplini şi alte sarcini specifice;
(2) Stabilirea de atribuţii pentru muncitorii din cadrul „SERVICIULUI DE UTILITĂȚI  PUBLICE CREVEDIA” nu absolvă conducerea „SERVICIULUI DE UTILITĂȚI  PUBLICE CREVEDIA” de răspunderea pe care o are pentru bunul mers al activităţii, pentru utilizarea cât mai completă a capacităţilor, a forţei de muncă şi pentru reducerea continuă a cheltuielilor.
Art. 21 Finanţarea  serviciului public de salubrizare se va face în conformitate cu prevederile Legii serviciilor comunitare de utilităţi publice nr. 51/2006, republicată, cu modificările şi completările ulterioare, prevederile Legii serviciului de salubrizare a localităţilor nr. 101/2006, republicată, cu modificările şi completările ulterioare,  prevederile  Legii nr. 273/2006 privind finanţele publice locale, cu modificările şi completarile ulterioare,  prevederile altor acte normative care prevăd finanţarea serviciului de salubrizare, precum şi în conformitate cu hotărârea Consiliului local al comunei CREVEDIA de dare în administrare a serviciului de salubrizare.
Art. 22 (1) „SERVICIUL DE UTILITĂȚI  PUBLICE CREVEDIA” va întocmi anual bugetul de venituri şi cheltuieli, care va fi supus aprobării Consiliului local CREVEDIA, în conformitate cu legislaţia în vigoare;
(2) Bugetul de venituri şi cheltuieli al ”SERVICIULUI DE UTILITATI PUBLICE CREVEDIA”, este format din:
· venituri proprii obţinute din contravaloarea serviciilor furnizate către utilizatori/persoane fizice şi persoane juridice, în baza contractelor încheiate cu acestea;
· Venituri proprii obţinute din taxe speciale, în cazul prestaţiilor către utilizatori de care beneficiază individual fără contract;
· alte surse prevăzute de Cap.V din Legea finanţelor publice locale nr. 273/2006, cu modificările şi completările ulterioare, Legea nr. 51/2006, republicată, cu completările ulterioare şi Legea nr. 101/2006, republicată cu modificările şi completările ulterioare;
(3) „SERVICIUL DE UTILITĂȚI PUBLICE CREVEDIA” poate beneficia de fonduri constituite din alte surse. Subvenţiile/ajutoarele se acordă pentru activităţile stabilite la nivel naţional şi vor putea fi utilizate numai în scopurile pentru care au fost acordate, in conditiile legii.
Art. 23 Relaţiile comerciale ale „ SERVICIULUI DE UTILITĂȚI  PUBLICE CREVEDIA”cu utilizatorii  serviciului public de salubrizare se vor desfăşura în conformitate cu prevederile din Legea 101/2006 a serviciului de salubrizare a localităţilor, republicată, cu modificările şi completările ulterioare.
Art. 24 Tarifele, taxele pentru serviciul public de salubrizare vor fi elaborate în conformitate cu prevederile Ordinului președintelui ANRSC nr. 109/2007 privind aprobarea Normelor metodologice de stabilire, ajustare sau modificare a tarifelor pentru activităţile specifice serviciului de salubrizare a localităţilor şi aprobate prin hotărâre de către Consiliul local al comunei CREVEDIA. 
 Art.25 „SERVICIUL DE UTILITĂȚI  PUBLICE CREVEDIA” poate fi desfiinţat, restructurat, reorganizat prin hotărâre a Consiliului local al comunei CREVEDIA, respectând legislaţia în vigoare.

Capitolul V
Atribuţiile generale ale „SERVICIULUI DE UTILITATI PUBLICE CREVEDIA”

Art.26 În domeniul salubrizării, prin capabilităţi proprii sau prin colaborarea cu terţi, „SERVICIUL DE UTILITATI PUBLICE CREVEDIA” asigură şi răspunde de:
a) exploatarea şi administrarea sistemului public de salubrizare a localităţii;
b) amenajarea de puncte de colectare separată a deşeurilor;
c) organizarea bazei de garare şi întreţinere a autovehiculelor speciale destinate serviciului de salubrizare;
d) dezvoltarea, extinderea, sistemului de salubrizare;
e) dotarea personalului serviciului cu echipament de protectie a muncii precum si cu alte materiale necesare desfasurarii in conformitate cu prevederile legale a activitatilor specifice serviciului public de salubrizare;
f) respectarea tuturor normelor legale privind protectia si securitatea muncii aplicabile pentru activitatile specifice serviciului public de salubrizare. 
Art. 27 În domeniul prestarii serviciilor pentru terti, prin capabilităţi proprii sau prin colaborarea cu terţi –  se asigură pe bază de contract şi comandă:
a) colectarea şi transportul deşeurilor provenite din locuinţe, generate de activităţi de reamenajare şi reabilitare interioară şi/sau exterioară a acestora;
b) colectarea cadavralor animalelor de pe domeniul public şi predarea acestora către unităţile de ecarisaj sau către instalaţiile de neutralizare.
Art. 28 Responsabilitati privind activitatea de protectia  lui - prin capabilităţi proprii sau prin colaborarea cu terţi, „SERVICIUL DE UTILITATI PUBLICE CREVEDIA”:
a) urmăreşte ca toate autorizaţiile privind mediul necesare funţionării serviciului de salubrizare să fie în termen; 
b) aplică legilaţia în vigoare privind protectia mediului în domeniul serviciului de salubrizare;
c) aduce la cunostinta autoritatilor competente schimbarile survenite in exploatarea serviciului şi sistemului de salubrizare privind problematica protejarii mediului;
d) propune sanctiuni si masuri  pentru abaterilor constatate  în domeniul protecţiei mediului pentru serviciul de salubrizare;
Art. 29 Responsabilitati privind licentele, autorizatiile serviciului de salubrizare -prin capabilităţi proprii sau prin colaborarea cu terţi, „SERVICIUL DE UTILITATI PUBLICE CREVEDIA”:
a) face demersurile necesare privind autorizarea, avizarea serviciului din punct de vedere al protectiei muncii, prevenirii si stingerii incendiilor, sanitar, al protectiei mediului, Autorităţii Rutiere Române,  a serviciului.
b) face demersurile necesare obţinerii licentei eliberată de ANRSC pentru serviciul de salubrizare al localităţii CREVEDIA. 
Art.30 Eliberarea de avize, adeverinte. 
[bookmark: _GoBack]Conform procedurilor de lucru aprobate de conducerea comunei, „SERVICIUL DE UTILITĂȚI  PUBLICE CREVEDIA” poate elibera adeverinte catre populatie si agenti economici.
Art.31 Raportari statistice, ANRSC, mediu, etc.
Conform cerintelor specificate de legislatia in vigoare şi procedurilor de lucru aprobate, colaborează la elaborarea şi trimiterea la termenele solicitate raportarile statistice solicitate de Directia Județeană de Statistica, ANRSC, Agenția de Mediu, ITM, ARR, etc.
Art.32 Activitatea de întreţinere şi reparaţii - Prin capabilităţi proprii sau prin colaborarea cu terţi „SERVICIUL DE UTILITĂȚI  PUBLICE CREVEDIA”:
a) răspunde de menţinerea în funcţiune la parametrii tehnici proiectaţi, a utilajelor şi instalaţiilor tehnologice din dotarea serviciului;
b) elaborează graficul de opriri pentru revizii la utilajele şi instalaţiile tehnologice care determină întreruperea producţiei şi le supune aprobării conducerii serviciului;
c) urmăreşte şi răspunde împreună cu celelalte compartimente, de exploatarea construcţiilor în conformitate cu prevederile de proiecte, din caietul de sarcini şi din normele de întreţinere şi reparaţii urmărind să nu se efectueze nici o modificare fără aprobările prevăzute de lege;
d) asigură şi răspunde de executarea în atelierele proprii sau prin colaborare cu alte unităţi specializate a lucrărilor de revizii şi reparaţii la maşinile, utilajele şi instalaţiile din dotarea serviciului;
e) răspunde de întreţinerea corespunzătoare a instalaţiilor exploatate direct; 
f) urmăreşte şi asigură întreţinerea şi repararea aparaturii de măsură şi control din unitate în vederea păstrării preciziei şi uniformităţii în măsurare;
g) ia măsuri pentru prelungirea duratei de serviciu a fondurilor fixe, iar când acestea nu mai pot fi folosite în cadrul unităţii le comunică organului ierarhic superior în vederea transferului; pentru fondurile fixe care nu-şi mai găsesc utilizare în economia naţională întocmeşte formele legale de scoatere din funcţiune şi după aprobare procedează la recuperarea pieselor şi subansamblelor provenite prin desmembrare;
h) aplică normativele tehnice privind repararea mijloacelor fixe;
i) asigură recepţia maşinilor, utilajelor şi instalaţiilor din punct de vedere al realizării condiţiilor de siguranţă în funcţionare, pe baza documentaţiilor tehnice ale acestora;
j) elaborează programe anuale şi operative de întreţinere şi reparaţii, răspunde de respectarea cu stricteţe a acestora;
k) stabileşte lucrările din programul anual de reparaţii care urmează să fie executate prin unităţi specializate;
l) asigură încheierea contractelor cu agenţii economici de reparaţii specializate şi asigură predarea către executanţi a fondurilor fixe conform contractelor;
m) asigură dotarea sectoarelor cu scule, dispozitive şi maşini de transport şi ridicat;
n) analizează operativ accidentele tehnice apărute la utilaje iar prin capabilităţi proprii sau prin intermediul terţilor, stabileşte cauzele, efectele acestora şi răspunderile; ia măsuri operative pentru repunerea în funcţiune şi prevenirea avariilor; 
o) colaborează cu alte unităţi la eliminarea unor accidente tehnice la maşini , utilaje şi instalaţii şi repunerea în funcţiune în cel mai scurt timp a acestora;
p) răspunde de aplicarea strictă a dispoziţiilor legale privind instalaţiile sub presiune şi a mijloacelor de ridicat; ia măsuri pentru eliminarea deficienţelor constatate;
q) întocmeşte şi ţine la zi documentele de evidenţă a maşinilor, utilajelor şi instalaţiilor, precum şi documentele specifice activităţii de întreţinere şi reparaţii.
Art.33 Activitatea privind asigurarea pieselor de schimb - prin capabilităţi proprii sau prin colaborarea cu terţi „SERVICIUL DE UTILITĂȚI  PUBLICE CREVEDIA”:
a) stabileşte necesarul anual de piese de schimb pentru lucrările de întreţinere şi reparaţii proprii şi îl transmite serviciului de aprovizionare;
b) stabileşte piesele de schimb ce pot fi recondiţionate în condiţii de eficienţă economică şi siguranţă în funcţionare şi asigură recondiţionarea lor;
c) stabileşte codurile (reperele) pentru piesele de schimb ce urmează a se aproviziona pe bază de comandă;
d) urmăreşte sistematic comportarea în exploatare a principalelor piese de schimb utilizate la lucrările de întreţinere şi reparaţii proprii şi pe baza concluziilor desprinse ia măsuri de îmbunătăţire a modului de exploatare a maşinilor, utilajelor şi a instalaţiilor.
Art.34 Activitaţile privind inventarierea, casarea mijloacelor fixe, a obiectelor de inventar - prin capabilităţi proprii sau prin colaborarea cu terţi, „SERVICIUL DE UTILITĂȚI  PUBLICE CREVEDIA”:
a) face propuneri de casare si intocmeste documentele  necesare pentru utilajele /autovehicolele/ mijloacele aflate în dotarea "Serviciului de  utilitati publice Crevedia" si care au indeplinit norma de casare;
b) face propuneri de dotare cu noi mijloace fixe ale "Serviciului de utilitati Publice Crevedia" si face justificarile necesare in acest sens; comunică mijloacele fixe disponibile prin lipsă front lucru sau reduceri de activităţi;
c) întocmeste situatiile si darile de seama statistice solicitate de forurile in drept.
Art.35 Activităţile specifice pentru asigurarea cu materii prime, materiale şi combustibil - prin capabilităţi proprii sau prin colaborarea cu terţi, „SERVICIUL DE UTILITĂȚI  PUBLICE CREVEDIA”:
a) identifică, evaluează si selectează potentialii furnizori;
b) identifica furnizorii de materiale, materii prime necesare;  
c) evalueaza furnizorii cu cel mai convenabil preţ, având în vedere şi celelalte condiţii de aprovizionare (distanţă , calitate , condiţii de plată etc ), completeaza chestionarul pentru evaluarea acestora;
d) colaborează la întocmirea documetelor justificative privind evaluarea furnizorilor conform cerintelor specificate in instructiunile  de lucru aplicabile;
e) solicita acestora oferte de pret pentru produsele ce pot fi furnizate;
f) colaborează pentru contractarea materialelor ce nu se asigură pe bază de repartiţi, în care scop emite comenzi la furnizori pentru încheierea cu aceştia a contractelor de livrare;
g) participă la soluţionarea neînţelegerilor precontractuale cu furnizorii şi sesizează organul ierarhic superior în termen legal, asupra obiecţiunilor nesoluţionate;
h) primeşte şi transmite comenzi de materiale cu specificaţii, contracte; 
i) asigură şi răspunde de aprovizionarea cu materii prime, materiale, semifabricate, piese de schimb, carburanţi şi lubrifianţi, în vederea realizării ritmice a programelor de producţie, în care scop elaboreaza calcule de fundamentare a necesarului de aprovizionare;  
j) îmbunătăţeşte şi corelează necesarul de aprovizionat cu programele de producţie şi de prestări servicii, având în vedere şi indicatorii aprobaţi pe linie de costuri şi eficienţă economică ;
k) adaptează activităţile de aprovizionare în funcţie de modificările intervenite în programele de producţie şi de prestări de servicii ;
l) participă la soluţionarea neînţelegerilor precontractuale cu furnizorii şi sesizează organul ierarhic superior în termen legal, asupra obiecţiunilor nesoluţionate;
m) organizează şi participă la recepţia cantitativă şi calitativă a materiilor prime şi materialelor aprovizionate; face propuneri privind componenţa comisiilor de recepţie; ia măsuri pentru trimiterea de delegaţi la furnizori în vederea recepţiei produselor;
n) răspunde de gospodărirea judicioasă a materiilor prime, materialelor, combustibililor şi ambalajelor; pentru ambalajele în regim de restituire, ia măsuri pentru aducerea acestora în stare de funcţionare şi returnarea lor la producători sau furnizori;
o) expediază si urmărește comenzile de aprovizionare pina la receptia finală: 
i. asistă la recepţia cantitativă şi calitativă a produselor livrate de către delegatul furnizorului şi în cazul diferenţelor cantitative, calitative a produselor degradate, cu ambalaje degradate, nesigilate, propune convocarea comisiei de recepţie a materialelor, participă la întocmirea procesului verbal de constatare , se semnează , se înregistrează şi se predă responsabilului ;
ii. anunţă furnizorul prin fax sau pe bază de telegramă despre diferenţele cantitative, diferenţele calitative şi înaintează totodată un exemplar din procesul verbal de constatare în termen legal;
iii. justifică cu documente legale avansurile de trezorerie în termen legal, respectând prevederile legislatiei in vigoare privind  operaţiunile de casă;
iv. justifică cu documente legale plăţile compensatorii ale produselor ;
v. execută şi alte sarcini la dispoziţia organelor de conducere.cu respectarea legilor şi regulamentelor în vigoare .
vi. coopereaza cu alte servicii si compartimente;
Art.36 Tarife şi taxe.
În colaborare cu Biroul finanaciar -contabil specializat din aparatul propriu de specialitate al Primarului comunei CREVEDIA, „SERVICIUL DE UTILITĂȚI  PUBLICE CREVEDIA”:
a) răspunde de aplicarea întocmai a preţurilor, taxelor şi tarifelor legale ;
b) urmăreşte şi analizează evoluţia tarifelor şi acumulărilor cuprinse în ele la produse şi serviciile proprii şi prezintă conducerii propuneri de îmbunătăţire.
c) înaintează primarului pentru a fi supus dezbaterii şi aprobării consiliului local al comunei CREVEDIA, planul de investiţii pentru sistemul public salubrizare al comunei CREVEDIA.
Art.37 Responsabilitati prevenirea si stingerea incendiilor. 
Prin capabilităţi proprii sau prin colaborarea cu terţi, „SERVICIUL DE UTILITĂȚI  PUBLICE CREVEDIA”: 
a) acţionează  pentru  înlălurarea  pe loc  a  neajunsurilor  constatate  în  respectarea normelor ;
b) aduce la cunoştinţă  conducerii instituţiei situaţiile deosebite şi propune măsuri pentru soluţionarea lor; 
c) verifică modul de întreţinere  şi funcţionare a   maşinilor, instalaţiilor, utilajelor, aparatelor, dispozitivelor, stingătoarelor şi celorlalte mijloace de prevenire şi stingere a incendiilor existente în dotarea "Serviciului de Utilitati Publice Crevedia", precum şi cunoaşterea modului de folosire a acestora de către personalul desemnat;
d) întocmeşte, în proiect,  planul de apărare împotriva  incendiilor şi îl supune spre aprobare conducerii unităţii. Completarea şi actualizarea se face după fiecare control de prevenire executat de unitate ;
e) verifică, potrivit sarcinilor primite de la conducerea unităţii, respectarea normelor de prevenire şi stingere a incendiilor şi îndeplinirea măsurilor stabilite pentru asigurarea securităţii împotriva incendiilor în zilele de sărbătoare sau repaus;
f) verifică cu prioritate, instalaţiile cu foc continuu sau cu grad ridicat de pericol în exploatare existente în unitate, îndeosebi în punctele vulnerabile la incendii;
g) participă la acţiunile de stingere a incendiilor izbucnite în unitate şi la înlăturarea urmărilor avariilor, exploziilor, accidentelor tehnice şi calamităţilor naturale, la stabilirea măsurilor de securitate PSI ce trebuie luate pentru repunerea în funcţiune în cel mai scurt timp şi în regim normal de funcţionare a instalaţiilor şi celorlalte evenimente produse, la întocmirea fişei de incendiu;
Art. 38 Activităţi privind intretinerea si reparatia mijoacelor transport auto
Prin capabilităţi proprii sau prin colaborarea cu terţi, „SERVICIUL DE UTILITĂȚI  PUBLICE CREVEDIA”: 
a) întocmeste planul de mentenanta auto si utilaje anual pe tipuri de auto şi utilaje, in functie de km, orele de functionare;
b) întocmeste documentatiile de plecare si sosire  a mijloacelor auto si transport;
c) întocmeste si tine evidenta la zi a tuturor autovehiculelor si utilajelor din dotarea societatii prin dosare individuale, livretul fiecarui utilaj;
d) detine cartile tehnice a tuturor  mijloacelor din dotare;
e) face propuneri de modificari substantiale la mijloacele auto si se ingrijeste de obtinerea aprobarilor necesare si de modificare  a taloanelor de inscriere in circulatie si evidentele contabile;
f) întocmeste necesarul de piese de schimb auto pentru toate mijloacele auto si utilaje din dotare;
g) face propuneri de constituire a comisiilor de constatare tehnica, comisii de receptie a mijloacelor auto si utilaje noi, comisia de casare – de clasare a bunurilor si mijloacelor;
h) verifica incadrarea in normele de consum a parcului auto, face analiza lunara a consumurilor  si propune masuri;
i) fundamenteaza necesarul de carburanti si lubrefianti pe baza normelor de consum,coeficientii de utilizare a parcului auto si volumul de productie planificat; 
j) urmareste utilizarea rationala a parcului auto- utilaje si se ingrijeste de intretinerea si repararea acestuia; 
k) stabileste necesarul mijloacelor auto si utilajelor de inchiriat  de la alte terţi; , 
l) întocmeste situatiile si darile de seama statistice solicitate de forurile in drept; 
m) întocmeste notele de constatare  tehnica la defectiunile  mijloacelor auto si de transport; 
n) acorda asistenta tehnica de specialitate echipelor de reparatii, interventii la unele defectiuni  de complexitate mai mare; 
o) face propuneri de comenzi pentru reparatii prin terţi a mijloacelor auto si Utilajelor. 
Art.39 Activitatea privind asigurarea pentru mijloacele de transport auto: licente, asigurari, inmatriculari, radieri 
Prin capabilităţi proprii sau prin colaborarea cu terţi, „SERVICIUL DE UTILITĂȚI  PUBLICE CREVEDIA”:
a) urmăreşte şi programează autovehiculele serviciului pentru efectuarea inspecţiilor tehnice; 
b) face propuneri pentru obtinerea de atestate pentru şoferii şi lucrătorii
serviciului care potrivit legii sunt obligaţi să deţină acest atestat; 
c) urmareşte şi controlează activitatea de transport mărfuri generale, periculoase acolo unde este cazul; 
d) răspunde de înmatricularea, radierea şi asigurarea auto a autovehiculelor din cadrul Serviciului; 
e) urmareste si verifica licentele de transport pentru marfuri generale, periculoase  si persoane din cadrul serviciului;  
f) întocmeste situatiile si darile de seama statistice solicitate de forurile in drept. 

Capitolul VI
Drepturi şi obligaţii ale „ SERVICIULUI DE UTILITĂȚI  PUBLICE CREVEDIA”ca operator al serviciului de salubrizare 

Art.40 „SERVICIUL DE UTILITĂȚI  PUBLICE CREVEDIA” are următoarele drepturi:
    	a) să încaseze contravaloarea serviciului de salubrizare prestat/contractat, corespunzător tarifului/taxei speciale aprobat(ă) de consiliul local al comunei CREVEDIA, determinat în conformitate cu normele metodologice elaborate şi aprobate de A.N.R.S.C.;
    	b) să solicite ajustarea tarifului/taxei în raport cu evoluţia generală a preţurilor şi tarifelor din economie;
    	c) să propună modificarea tarifului/taxei aprobat în situaţiile de schimbare semnificativă a echilibrului contractual;
    	d) să aibă exclusivitatea prestării serviciului de salubrizare pentru toţi utilizatorii din raza unităţii administrativ-teritoriale a comunei CREVEDIA pentru care are hotărâre de dare în administrare;
    	e) să aplice la facturare tarifele/taxele aprobate de Consiliul local CREVEDIA;
    	f) să suspende sau să limiteze prestarea serviciului, fără plata vreunei penalizări, cu un preaviz de 5 zile lucrătoare, dacă sumele datorate nu au fost achitate după 45 de zile de la primirea facturii;
    	g) să solicite recuperarea debitelor în instanţă.
Art.41 „SERVICIUL DE UTILITĂȚI  PUBLICE CREVEDIA” are următoarele obligaţii:
	a) să presteze serviciul de salubrizare cu respectarea principiilor universalităţii, accesibilităţii, continuităţii, adaptabilităţii şi egalităţii de tratament între utilizatori;
    	b) să pună la dispoziţia deţinătorilor de deşeuri containerele/recipientele, precum şi, după caz, sacii necesari realizării activităţii de precolectare separată a deşeurilor. Costurile de achiziţionare a acestora se includ în tariful pentru prestarea activităţii de colectare separată şi transportul separat al deşeurilor, dacă nu sunt puse la dispoziţie de UAT comuna CREVEDIA;
	c) să furnizeze, atât autorităţilor administraţiei publice locale, cât şi A.N.R.S.C., toate informaţiile de interes public solicitate şi să asigure accesul la informaţiile necesare, în vederea verificării şi evaluării funcţionării şi dezvoltării serviciului de salubrizare, în conformitate cu prevederile regulamentului serviciului de salubrizare, ale contractului de delegare a gestiunii serviciului şi ale acordului şi autorizaţiei de mediu.
	d) să pună în aplicare metode performante de management care să conducă la reducerea costurilor de operare, inclusiv prin aplicarea procedurilor concurenţiale prevăzute de normele legale în vigoare privind achiziţiile publice, şi să asigure totodată respectarea cerinţelor specifice din legislaţia privind protecţia mediului.
	e) să ţină gestiune separată pentru fiecare activitate în parte, pentru a se putea stabili tarife juste în concordanţă cu cheltuielile efectuate;
    	f) să asigure prestarea serviciului de salubrizare conform prevederilor contractuale şi cu respectarea prezentului regulament, prescripţiilor, normelor şi normativelor tehnice în vigoare;
    	g) să plătească despăgubiri persoanelor fizice sau juridice pentru prejudiciile provocate din culpă, inclusiv pentru restricţiile impuse deţinătorilor de terenuri aflate în perimetrul zonelor de protecţie instituite, conform prevederilor legale;
    	h) să plătească despăgubiri pentru întreruperea nejustificată a prestării serviciului şi să acorde bonificaţii procentuale din valoarea facturii utilizatorilor în cazul prestării serviciului sub parametrii de calitate şi cantitate prevăzuţi în contractele de prestare;
    	i) să furnizeze Consiliului local al comunei CREVEDIA, respectiv A.N.R.S.C., informaţiile solicitate şi să asigure accesul la documentele şi documentaţiile pe baza cărora prestează serviciul de salubrizare, în condiţiile legii;
    	j) să încheie contracte de asigurare pentru pagubele aduse la infrastructura exploatată în desfăşurarea activităţilor;
    	k) să deţină toate avizele, acordurile, autorizaţiile şi licenţele necesare prestării activităţilor specifice serviciului de salubrizare, prevăzute de legislaţia în vigoare;
    	l) să respecte angajamentele luate prin contractele de prestare a serviciului de salubrizare;
    	m) să presteze serviciul de salubrizare la toţi utilizatorii din raza comunei CREVEDIA pentru care are hotărâre de dare în administrare, să colecteze întreaga cantitate de deşeuri municipale şi să lase în stare de curăţenie spaţiul destinat depozitării recipientelor de precolectare şi domeniul public;
    	n) să doteze punctele de colectare cu recipiente şi/sau containere în cantităţi suficiente, cu respectarea normelor în vigoare;
    	o) să ţină la zi, împreună autoritatea administraţiei publice locale CREVEDIA, evidenţa tuturor utilizatorilor cu şi fără contracte de prestări servicii în vederea decontării prestaţiei direct din bugetul local, pe baza taxelor locale instituite în acest sens.
    	p) să respecte indicatorii de performanţă stabiliţi prin hotărârea de dare în administrare şi precizaţi în regulamentul serviciului de salubrizare, să îmbunătăţească în mod continuu calitatea serviciilor prestate;
    	r) să aplice metode performante de management care să conducă la reducerea costurilor specifice de operare;
    	s) să doteze utilizatorii cu mijloacele necesare precolectării selective, în condiţiile stabilite de prezentul regulament;
    	ş) să verifice starea tehnică a mijloacelor de precolectare şi să le înlocuiască pe cele care prezintă defecţiuni sau neetanşeităţi în maximum 24 de ore de la sesizare;
    	t) să asigure curăţenia şi igiena căilor publice, a staţiilor mijloacelor de transport în comun;
    	ţ) să îşi extindă anual aria de activitate pentru serviciul de salubrizare, pentru a deservi întreaga comunitate a localităţii;
    	u) să factureze serviciile prestate în conformitate cu procedurile proprii de facturare aprobate de autoritatea competentă, la tarife legal aprobate;
    	v) să înfiinţeze activitatea de dispecerat şi de înregistrare a reclamaţiilor, având un program de funcţionare permanent;
    	x) să înregistreze toate reclamaţiile şi sesizările utilizatorilor într-un registru şi să ia măsurile de rezolvare ce se impun. În registru se vor consemna numele, prenumele persoanei care a reclamat şi a primit reclamaţia, adresa reclamantului, data şi ora reclamaţiei, data şi ora rezolvării, numărul de ordine al reclamaţiei care va fi comunicat petentului. La sesizările scrise operatorul are obligaţia să răspundă în termen de maximum 30 de zile de la înregistrarea acestora;
    	y) să ţină evidenţa gestiunii deşeurilor şi să raporteze periodic autorităţilor competente situaţia, conform reglementărilor în vigoare.
	z)să colecteze separat şi să transporte separat deşeurile comunale şi deşeurile similare provenind din activităţi comerciale din industrie şi instituţii, inclusiv fracţii colectate separt, fără a aduce atingere fluxului de deşeuri şi echipamente electrice şi electronice, baterii, acumulatori.
aa)sa ţină evidenţa şi sa raporteze lunar autorităţilor administraţiei publice locale CREVEDIA şi A.N.R.S.C. cantităţile predate operatorilor economici care desfăşoară activităţi de tratare a deşeurilor, pe fiecare tip de deşeu.
ab) să colecteze deşeurile abandonate şi, în cazul în care producătorul/deţinătorul de deşeuri este necunoscut, cheltuielile legate de curăţarea şi refacerea mediului, precum şi cele de transport, valorificare, recuperare/reciclare, eliminare sunt suportate de către autoritatea administraţiei publice locale. După identificarea producătorului/deţinătorului de deşeuri, acesta este obligat să suporte atât cheltuielile efectuate de autoritatea administraţiei publice locale, cât şi sancţiunile contravenţionale;
ac) alte obligaţii prevăzute în hotărârea de dare în administrare a serviciului de utilitati publice  a comunei CREVEDIA, judeţul Dîmbovița precum şi alte obligaţii prevăzute de legislaţia în vigoare.
	Art.42  ”SERVICIULUI DE UTILITĂȚI  PUBLICE CREVEDIA” ca şi operator al servicului de salubrizare nu răspunde de realizarea serviciului în următoarele  cazuri de forţă majoră: 
1. Evenimente naturale incontrolabile ( cutremur, erupţia unui vulcan, furtună, inundaţie, incendiu, orice alte catastrofă naturală,etc.)
1. Evenimente sociale (război, atentat terorist, lovitură de stat, greve, instituirea stării de necesitate, orice alte evenimente sociale asimilate forţei majore, etc);
1. Evenimente de natură medicală, sănătate publică, siguranţa alimentelor şi sanitar veterinare [ex.interdicţie de circulaţie (cazuri de gripă aviară, Boala limbii albastre,etc);
1. Orice alte cazuri asimilate forţei majore în conformitate cu legislaţia în vigoare.

CAPITOLUL VII
Răspunderi şi sancţiuni

Art.43 (1) Încălcarea dispoziţiilor prezentului regulament atrage răspunderea disciplinară, civilă, contravenţională sau penală, după caz, a persoanelor vinovate şi se face în conformitate cu legislaţia în vigoare şi cu Regulamentul propriu al serviciului de salubrizare. 
(2) Încălcarea prevederilor prezentului Regulament poate duce la aplicarea prevederilor Legii 51/2006 privind serviciile comunitare de utilităţi publice, republicată cu modificările şi comletările ulterioare şi Legii 101/2006 privind serviciul de salubrizare republicată, referitoare la răspunderi şi sancţiuni. Acestea se completează cu  prevederile Ordonanţei Guvernului nr. 2/2001 privind regimul juridic al contravenţiilor aprobată cu completări şi modificări prin Legea nr. 180/2002, cu completările şi modificările ulterioare.
Art.  44 (1) Constatarea faptelor care ar atrage răspunderea disciplinară şi contravenţională precum şi aplicarea sancţiunilor se face de către reprezentanţi împuterniciţi ai Primarului comunei CREVEDIA. 
(2) În vederea constatării contravenţiilor, reprezentanţii împuterniciţi prevăzuţi la alin. (1) au acces, dacă acest lucru se impune, în condiţiile legii, în clădiri, încăperi, la instalaţii şi în orice alt loc, unde au dreptul să verifice instalaţiile de utilizare, precum şi să execute măsurători şi determinări. Atât operatorul, cât şi utilizatorii sunt obligaţi să pună la dispoziţie reprezentanţilor împuterniciţi documentele cu privire la serviciu. 
(3) Organele de poliţie sunt obligate să acorde, la cerere, sprijin reprezentanţilor împuterniciţi. 

CAPITOLUL VIII
Dispoziţii finale

Art.45 (1)„ SERVICIULUI DE UTILITĂȚI  PUBLICE CREVEDIA” administrează bunurile încredinţate de Consiliul Local CREVEDIA. 
(2) În cazul angajării contractuale sau delictuale ale „SERVICIULUI DE UTILITĂȚI  PUBLICE CREVEDIA”   creditorii nu pot cere executarea silită asupra bunurilor proprietate publică aflate în administrarea acestuia, ele fiind inalienabile, indescriptibile şi insesizabile şi asupra lor nu se pot stabili garanţii, neaflându-se în circuitul civil. 
(3) Excedentele anuale rezultate din execuţia bugetelor serviciului„ SERVICIULUI DE UTILITĂȚI  PUBLICE CREVEDIA ”, se reportează în anul următor cu aceeaşi destinaţie. Disponibilităţile provenite din fonduri externe nerambursabile sau din împrumuturi destinate cofinanţării acestora se administrează şi se utilizează potrivit acordurilor de finanţare încheiate
Art. 52 Reglementările din prezentul regulament se vor corela în permanenţă şi se vor întregi cu toate prevederile legale în materie, cu prevederile Regulamentului de ordine interioară, în măsura în care nu sunt incompatibile cu specificul de organizare şi funcţionare al serviciului public .
Art. 53 Prezentul regulament de organizare şi funcţionare al  „SERVICIULUI DE UTILITĂȚI  PUBLICE CREVEDIA” intră în vigoare odată cu adoptarea hotărârii Consiliului local al comunei CREVEDIA privitoare la acesta. 

